Hubungan Malaysia–Palestin

Hubungan Malaysia dan Palestin merujuk kepada hubungan dua hala antara kedua-dua negara Malaysia dan Palestin. Hubungan Malaysia – Palestin erat kerana masjid ke-3 suci dalam Islam Masjid al-Aqsa berada di Baitulmaqdis, Palestin.

Hubungan dua hala Malaysia dan Palestine merupakan hubungan dua hala yang erat. Pada Tahun 1993, terdapat kira-kira 3,000-5,000 pelajar Palestin di Malaysia,name="AsiaOne.com" dengan banyak rakyat Palestin juga memilih Malaysia sebagai negara untuk perlindungan sementara. Berkenaan dengan pendudukan Israel di Wilayah Palestin, Malaysia dengan tegas memperjuangkan hak dan kebebasan rakyat Palestin dan telah menyokong perjuangan rakyat Palestin.name="AsiaOne.com" Malaysia juga enggan mengiktiraf Israel sebagai sebuah negara sehingga perjanjian damai dicapai untuk merealisasikan negara Palestin .

Sejarah
Pada tahun 1930-an, Burhanuddin al-Helmi dilaporkan melawat Palestin dan menyertai demonstrasi menentang Perjanjian Balfour 1917 yang mengenai penubuhan "Tanah air untuk orang Yahudi" di Palestin. Sekembalinya ke Tanah Melayu pada 1936, beliau ditahan British akibat pembabitan itu. Namun beliau menerbitkan majalah "Taman Bahagia" yang turut memaparkan artikelnya mengenai perjuangan rakyat Palestin pada tahun 1939. British kemudiannya mengharamkan penerbitan majalah itu kerana bimbang membangkitkan kemarahan orang Melayu terhadap penjajahan British di Tanah Melayu.

Kunjungan antara negara

 Ke Malaysia 
Pada 23 Julai 1984, Pengerusi Pertubuhan Pembebasan Palestin, Yasser Arafat dan 15 orang anggota rombongan berkunjung ke Malaysia bertemu Perdana Menteri Mahathir Mohamad, Menteri Luar Tengku Ahmad Rithauddeen Ismail dan Tan Sri Ghazali Shafie. Kunjungan muhibah diadakan bertujuan menghargai peranan Malaysia yang konsisten mempromosikan ehwal Palestin.

Pada Oktober 2007, Presiden Mahmud Abbas berkunjung ke Kuala Lumpur menemui Perdana Menteri Abdullah Ahmad Badawi yang juga merupakan Pengerusi Pertubuhan Kerjasama Islam (OIC).

Pembunuhan Fadi Mohammad al-Batsh di Malaysia
Pada 21 April 2018, jurutera Palestin, pensyarah dan anggota Hamas, Fadi Mohammad al-Batsh () ditembak oleh dua lelaki dengan menaiki motosikal semasa menuju ke masjid untuk solat subuh. Menurut media Israel, al-Batsh adalah pakar ketepatan roket dan dron, yang baru-baru ini telah menerbitkan bahan mengenai pengembangan dan pemancar dron untuk mengawal dron. Sebagai tindak balas, Hamas mengeluarkan kenyataan untuk mengesahkan al-Batsh ialah sebahagian daripada mereka dan menyalahkan kematiannya ke "tangan pengkhianatan". Kaum keluarganya menyalahkan Israel kerana membunuh al-Batsh. Timbalan Perdana Menteri Malaysia, Ahmad Zahid Hamidi telah mengumumkan bahawa kerajaan Malaysia akan menyiasat kemungkinan ejen asing yang terlibat dalam pembunuhannya. Zahid menggambarkan penyerang itu sebagai dua lelaki yang berasal dari Eropah atau Timur Tengah yang menunggang motosikal BMW 1100cc yang berkuasa. Israel setakat ini menafikan terlibat dalam pembunuhan al-Batsh.

 Inisiatif bantuan kepada Palestin 

 Akaun Amanah Kemanusiaan Rakyat Palestin 
Akaun Amanah Kemanusiaan Rakyat Palestin (AAKRP) telah ditubuhkan oleh Kementerian Luar Negeri di bawah Akta Tatacara Kewangan 1957 (Akta 61) pada 6 September 2002. Penubuhan akaun ini adalah bertujuan untuk mengumpulkan dan menyelaraskan segala sumbangan kemanusiaan rakyat Malaysia kepada rakyat Palestin, seterusnya menyalurkan sumbangan tersebut melalui kaedah-kaedah yang difikirkan bersesuaian oleh Kementerian Luar Negeri. Satu jawatankuasa di peringkat kementerian telah ditubuhkan dan dipengerusikan oleh Ketua Setiausaha Kementerian Luar Negeri.

 Sekretariat Aid4Palestine 
Susulan peristiwa Perang Pedang Al-Quds, Sekretariat #Aid4Palestine telah ditubuhkan pada 13 Mei 2021 oleh Pejabat Duta Khas Perdana Menteri Malaysia ke Timur Tengah. Penubuhan sekretariat ini adalah bertujuan menyelaras jaringan badan bukan kerajaan dan masyarakat sivil di Malaysia yang menggerakkan kempen kesedaran rakyat terhadap perjuangan Palestin. Sekretariat ini juga ditubuhkan bertujuan sebagai penyelarasan kutipan dana yang akan dilakukan melalui kaedah pendanaan awam. Sekretariat ini turut melantik dua orang Duta Muhibah Aid4Palestine, iaitu Nadir Al-Nuri, rakyat Malaysia tunggal yang menetap di Gaza dan Abu Ayesh An-Najjar, Pengarah Hubungan Antarabangsa, Kementerian Pendidikan Gaza untuk memudahkan penyaluran sumbangan kepada Palestin khususnya di Gaza. Aid4Palestine menyalurkan bantuan kewangan untuk pembaikan dan pembangunan semula bangunan tinggi di Gaza yang musnah akibat serangan tentera Israel; dan menyalurkan sumbangan untuk bantuan kecemasan dalam bentuk pek makanan dan rawatan mangsa yang cedera ketika serangan.

 Lihat Juga 
 Hubungan China-Palestin
 Palestin
 Negara Palestin
 Pengiktirafan antarabangsa Negara Palestin
 Genting Gaza
 Tebing Barat
 Baitulmaqdis
 Bethlehem
 Hubungan luar negeri Malaysia
 Hubungan luar negeri Palestin

 Rujukan 

 Pautan luaran 
 Laman rasmi Kedutaan Malaysia ke Kaherah, Mesir (Kedutaan Malaysia ke Kaherah, Mesir "untuk Palestin")
 Laman rasmi Kedutaan Malaysia ke Amman, Jordan (Kedutaan Malaysia ke Amman, Jordan "untuk Palestin ")
 Laman rasmi Kedutaan Negara Palestin di Kuala Lumpur, Malaysia (Kedutaan Negara Palestin ke Kuala Lumpur, Malaysia)
 Laman rasmi Sekretariat Aid4Palestine

Palestin
Malaysia
Kategori:Hubungan Malaysia–Palestin
Kategori:Rencana dicipta sempena WikiGotong-Royong WikiProjek Palestin 2023